Josef Breuer

Josef BREUER (en germana prononco: [ˈbʁɔʏɐ]; 15a de januaro 1842 – 20a de junio 1925) estis distingita kuracisto kiu faris ŝlosilajn malkovrojn en neŭrofiziologio, kaj kies laboro en la 1880-aj jaroj kun sia paciento Bertha Pappenheim, konata kiel Anna O., disvolvigis la parolkuracadon (katarsa metodo) kaj metis la fundamenton por la psikoanalizo kiu estis disvolvigita de lia protektito Sigmund Freud.Josef Breuer Encyclopaedia Britannica Alirita la 31an de januaro 2020. 

Breuer, laborante kun Ewald Hering en la militista medicina lernejo de Vieno, estis la unua kiu pruvis la rolon de la vaga nervo en la refleksa naturo de spirado. Tio estis ekvojo el la iama fiziologia kompreno, kaj ŝanĝis la manieron kiel sciencistoj estis rigardintaj la rilaton de la pulmoj kun la nerva sistemo. Tiu mekanismo estas nune konata kiel Reflekso de Hering–Breuer. Breuer, Josef (1842-1925) – Encyclopedia of Psychology, Arkivita en 2004-12-13 en la Wayback Machine de www.findarticles.com Alirita la 31an de januaro 2020.

Sendepende unu de aliaHawkins, J.E. kaj Schacht, J. "The Emergence of Vestibular Science"  (Parto 8 de "Sketches of Otohistory") en "Audiology and Neurotology," Aprilo 2005. en 1873, Breuer kaj la fizikisto kaj matematikisto Ernst Mach malkovris kiel funkcias la sento de la ekvilibro (t.e. la percepto de la malekvilibrigo de la kapo): ke ĝi estas regata de la informaro kiun la cerbo ricevas el la movo de fluaĵo (endolimfo) en la duoncirklaj kanaloj de la vestibula sistemo de la interna orelo. Ke la sento de ekvilibro dependas el la tri duoncirklaj kanaloj estis malkovrita en 1870 de la fiziologo Friedrich Goltz, sed Goltz ne malkovris kiel funkcias la ekvilibro-senta aparataro.

 Notoj 

 Bibliografio 
 Cranefield, Paul F. "Breuer, Josef." Dictionary of Scientific Biography, eldonita de Charles Coulston Gillispie, vol. 2. New York: Charles Scribner's Sons, 1981, ISBN 0-684-80588-X
 Hirschmüller, Albrecht. The Life and Work of Josef Breuer: Physiology and Psychoanalysis. New York: New York University Press, 1990, ISBN 0-8147-3427-8
 Zangwill, O. L. "Breuer, Joseph." En The Oxford Companion to the Mind New York: Oxford University Press, 1998 ISBN 0-19-860224-3

Kategorio:Aŭstraj psikologoj
Kategorio:Aŭstraj judoj
Kategorio:Historio de psikiatrio
Kategorio:Vienanoj